Diari Oficial de la Generalitat Valenciana


Sumari del DOGV 4798, del 15-07-2004 (2004/7199)

Informació pública de l'aprovació del projecte de reparcel·lació forçosa del PAI del sector 8 del Pla General d'Ordenació Urbana.
---------------------------------------------------------------------------------------------------------------------------------

### Dades del document

Número de DOGV
:   4798

Data del DOGV
:   15-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7199


Organisme emissor
:   Ajuntament de l'Alcúdia

Tipus de document
:   Anunci

Informació pública de l'aprovació del projecte de reparcel·lació forçosa del PAI del sector 8 del Pla General d'Ordenació Urbana. [2004/7199]
  
Vist que l'Ajuntament de l'Alcúdia, mitjançant acord de la Junta de Govern Local pres en sessió celebrada en data 20 d'abril de 2004, acordà sotmetre a informació pública el projecte de reparcelació del programa d'actuació integrada del sector 8 (sòl d'ús industrial) del Pla General d'Ordenació Urbana per gestió indirecta, presentat, dins del termini establert, per l'urbanitzador adjudicatari (Okisa, SA.) del mateix, segons acord de Ple de 5 d'octubre de 2003 i resolució de l'Alcaldia de data 7 de febrer de 2004.
  
Atès que el projecte de reparcel·lació s'ha tramés de conformitat amb allò establert en els articles 68 i següents i concordants, de la Llei 6/1994, de 15 de novembre, de la Generalitat, Reguladora de l'Activitat Urbanística (LRAU), respectant l'esmentada ordenació. Atès que l'esmentat projecte va ser notificat personalment als titulars registrals i cadastrals, i publicats els anuncis preceptius en el tauler de l'ajuntament, diari Levante-Emv, de 15 de maig de 2004, Butlletí Oficial de la Província de data 19 d'abril de 2004 i Diari Oficial de la Generalitat Valenciana, de 21 de maig de 2004.
  
Atès que, durant el termini atorgat es van presentar per diverses al·legacions, les quals han segut traslladades a l'agent urbanitzador i informades posteriorment pels tècnics municipals, de conformitat amb allò disposat en la Llei 6/1994 i en la resta de normativa d'àmbit autonòmic i estatal que és d'aplicació, així com els criteris del programa i del projecte de reparcel·lació
  
Atès que, no obstant la competència de l'alcalde per aprovar aquests instruments de gestió urbanística, segons allò previst en l'article 21.1.j de la Llei 7/1985 Reguladora de les Bases de Règim Local, l'article 69 de la Llei 6/1994 Reguladora de l'Activitat Urbanística, atribueix al Ple de l'ajuntament eixa competència, el Plenari de l'Ajuntament de L'Alcúdia en sessió de data 25 de juny de 2004 aprovà definitivament el projecte de reparcel·lació forçosa del programa d'actuació integrada del sector 8 del pla general.
  
La qual cosa es publica en compliment d'allò disposat en l'article 59 de la Llei Valenciana Reguladora de l'Activitat Urbanística.
  
Contra la present resolució o acord, que pot posar fi a la via administrativa, podrà formular recurs de reposició, en el termini d'un mes, davant del Plenari de l'Ajuntament de l'Alcúdia. Contra la possible desestimació del recurs de reposició interposat, bé per acte exprés o bé pel transcurs del termini d'un mes establert per a resoldre'l, i en el termini de dos mesos, comptats a partir del dia següent a la recepció de la notificació de l'esmentat acte o resolució, o des de la fi del termini resolutori, l'interessat podrà interposar recurs contenciós administratiu davant del Jutjat de Contenciós Administratiu de la ciutat de València, segons allò que disposa l'article 46.1 i 3 de la Llei 29/1998, reguladora de la Jurisdicció Contenciosa Administrativa.